
ZAPISNIK

6. sjednice Vijeća Mjesnog odbora „Hrvatski narodni vladari”
održane u ponedjeljak, 15. studenoga 2021. u 17.00 sati, u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Tamara Bjažić Klarin, Vanja Mladineo, Anja Pletikosa, Vanja Zubović
Nenazočna članica Vijeća: Jadranka Čučković

Predsjednica Vijeća Anja Pletikosa pozdravlja sve nazočne i konstatira da su na sjednici prisutne  četiri članice Vijeća, čime su stečeni uvjeti za raspravu. 

Predsjednica Vijeća daje na raspravu zapisnik sa 5. sjednice održane 26. listopada 2021., Vijeće bez rasprave jednoglasno prihvaća zapisnik.

Predsjednica Vijeća otvara raspravu o predloženom dnevnom redu 6. sjednice.


DNEVNI RED

Prijedlog Programa asfaltiranja nerazvrstanih cesta I. reda na području Grada Zagreba u 2022. – mišljenje, traži se
Prijedlog Programa građenja komunalne infrastrukture na području Grada Zagreba u 2022. – mišljenje, traži se
Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. – mišljenje, traži se
Zaključak o izmjeni financijskog plana Mjesnog odbora „Hrvatski narodni vladari“ za 2021. – donošenje zaključka
Izvještaj Plana komunalnih aktivnosti za 2022.
Prijedlog Odluke o izradi izmjena i dopuna Urbanističkog plana uređenja Savska Opatovina - mišljenje, traži se
Prijedlog Odluke o izradi Urbanističkog plana uređenja Groblja Donji Dragonožec -
mišljenje, traži se
Konačni prijedlog Odluke o donošenju Urbanističkog plana uređenja Groblje Granešina – mišljenje, traži se
Odluka o izradi izmjena i dopuna Detaljnog plana uređenja Ilica-Preobraženska- Preradovićeva-Varšavska-Gundulićeva – mišljenje, traži se


Predsjednica predlaže izmjene dnevnoga reda, koje vijećnice jednoglasno usvajaju. Odlučuje se da se zadnje četiri točke dnevnoga reda prebace za sljedeću sjednicu.

Prisutne članice Vijeća Mjesnog odbora „Hrvatski narodni vladari” nakon rasprave, jednoglasno donose sljedeći


DNEVNI RED

Prijedlog Programa asfaltiranja nerazvrstanih cesta I. reda na području Grada Zagreba u 2022. – mišljenje, traži se
Prijedlog Programa građenja komunalne infrastrukture na području Grada Zagreba u 2022. – mišljenje, traži se
Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. – mišljenje, traži se
Zaključak o izmjeni financijskog plana Mjesnog odbora „Hrvatski narodni vladari“ za 2021. – donošenje zaključka
Izvještaj Plana komunalnih aktivnosti za 2022.


Ad 1. Prijedlog Programa asfaltiranja nerazvrstanih cesta I. reda na području Grada Zagreba u 2022. – mišljenje, traži se

Sadržaj: Nerazvrstane ceste l. reda su bivše javne ceste koje su prema zakonskim aktima i podzakonskim aktima prestale biti javne ceste na području gradova i općina preko 35000 stanovnika u 2012. godini. Prema zakonskim i podzakonskim propisima riječ je o javnim dobrima u općoj uporabi u vlasništvu Grada Zagreba. Na području Grada Zagreba evidentirana je mreža od 706.9 km nerazvrstanih cesta l. reda. a radi se o prometnicama na kojima se odvija intenzivan gradski promet te samim time zahtijevaju više brige i investiranja tijekom njihove eksploatacije. U naravi su to gradske avenije, ulice i ceste koje spajaju mrežu nerazvrstanih cesta II i III. reda te kanaliziraju promet na prometnice višeg reda.  
Program sadrži popis nerazvrstanih cesta I. reda s iskazanom površinom i procjenom potrebnih financijskih sredstava.
Na području Gradske četvrti Donji Grad predlaže se 420.000,00 kn za dio Zvonimirove ulice od Šubićeve do Crvenog križa, južni kolnik.

Mišljenje: Vijeće je suglasno s Prijedlogom Programa asfaltiranja nerazvrstanih cesta I. reda na području Grada Zagreba.

Vijeće nakon provedene rasprave donosi sljedeći

Z A K LJ U Č A K

o Prijedlogu Programa asfaltiranja nerazvrstanih cesta I. reda na području Grada Zagreba u 2022.

Vijeće Mjesnog odbora „Hrvatski narodni vladari“ daje pozitivno mišljenje na Prijedlog Programa asfaltiranja nerazvrstanih cesta I. reda na području Grada Zagreba u 2022.
Ovaj će zaključak biti dostavljen Vijeću Gradske četvrti Donji grad na daljnje     postupanje.


Ad 2. Prijedlog Programa građenja komunalne infrastrukture na području Grada Zagreba u 2022. – mišljenje, traži se
[bookmark: _Hlk532378447]Sadržaj: Stručna služba gradonačelnika uputila je Vijeću gradskih četvrti Prijedlog Programa građenja komunalne infrastrukture na području Grada Zagreba u 2022. na mišljenje. Program građenja komunalne infrastrukture na području Grada Zagreba u 2022. izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja njezina građenja. U skladu s planiranim prihodima i primitcima u Proračunu Grada Zagreba za 2022., Programom se planira građenje komunalne infrastrukture: površina javne namjene (javne prometne površine na kojima nije dopušten promet motornim vozilima, javne zelene površine i građevine i uređaji javne namjene), nerazvrstanih cesta, groblja i krematorija i javne rasvjete.
Mišljenje: Vijeće je suglasno s Prijedlogom Programa građenja komunalne infrastrukture na području Grada Zagreba u 2022.
Vijeće nakon provedene rasprave donosi sljedeći

Z A K LJ U Č A K

o Prijedlogu Programa građenja komunalne infrastrukture na području Grada Zagreba u 2022.

Vijeće Mjesnog odbora „Hrvatski narodni vladari“ daje pozitivno mišljenje na Prijedlog Programa građenja komunalne infrastrukture na području Grada Zagreba u 2022. 
Ovaj će zaključak biti dostavljen Vijeću Gradske četvrti Donji grad na daljnje     postupanje.

Ad 3. Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. – mišljenje, traži se
Sadržaj: Programom održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. (u daljnjem tekstu: Program), u skladu s predvidivim i raspoloživim sredstvima i izvorima financiranja, određuju se poslovi i radovi održavanja građevina i uređaja javne namjene, javnih prometnih površina, izvanrednog održavanja nerazvrstanih cesta te održavanja javne rasvjete. Planirana sredstva za provedbu Programa u iznosu od ukupno 318.060.000,00 kuna rasporedit će se za:
	Red. br.
	Vrsta komunalne djelatnosti
	Program 2022.
	Izvori financiranja

	3.1.
	Održavanje javnih prometnih površina na kojima nije dopušten promet motornih vozila, održavanje građevina i uređaja javne namjene te groblja i krematorija 
	58.000.000,00
	Komunalna naknada

	3.2.
	Izvanredno održavanja nerazvrstanih cesta 
	120.060.000,00
	

	
	a) Održavanje nerazvrstanih cesta
	118.160.000,00
	Naknada za ceste

	
	b) Baza podataka cesta i cestovnih objekata
	1.900.000,00
	Naknada za ceste

	3.
	Održavanje javne rasvjete i utrošak električne energije i plina
	140.000.000,00
	Komunalna naknada

	
	UKUPNO:
	318.060.000,00
	



Mišljenje: Vijeće je suglasno s Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022..
Vijeće nakon provedene rasprave donosi sljedeći

Z A K LJ U Č A K

o Programu održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

1. Vijeće Mjesnog odbora „Hrvatski narodni vladari“ daje pozitivno mišljenje o Programu održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. 
2. Ovaj će zaključak biti dostavljen Vijeću Gradske četvrti Donji grad na daljnje postupanje.

Ad 4. Zaključak o izmjeni financijskog plana Mjesnog odbora „Hrvatski narodni vladari“ za 2021. – donošenje zaključka
Vijeće nakon provedene rasprave donosi sljedeći

ZAKLJUČAK O IZMJENI FINANCIJSKOG PLANA
Mjesnog odbora ''Hrvatski narodni vladari'' za 2021.

Članak 1.
U financijskom planu Mjesnog odbora ''Hrvatski narodni vladari'' za 2021. , članak 1. mijenja se i glasi:

„PRIHODA:									485.811,00 KN
RASHODA:									485.811,00 KN“
Članak 2.
Članak 2. mijenja se i glasi:
	„Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	485.811,00

	6711
	PRIHODI ZA FINANCIRANJE RASHODA POSLOVANJA
	485.811,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	485.811,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	402.611,00

	 
	ODRŽAVANJE JAVNIH ZELENIH POVRŠINA
	187.908,00

	 
	ODRŽAVANJE NERAZVRSTANIH CESTA
	214.703,00

	3291
	NAKNADE ČLANOVIMA VIJEĆA MJESNOG ODBORA
	79.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00


“
Članak 3. 
Ovaj Zaključak će biti objavljen na oglasnoj ploči u sjedištu Mjesnog odbora.


Ad 5. Izvještaj Plana komunalnih aktivnosti za 2022.

Predsjednica Anja Pletikosa izvijestila je vijećnice o svim aktivnostima, koje su iz predloženog Plana komunalnih aktivnosti izrađenog od strana Vijeća MO-a Hrvatski narodni vladari ušle u program komunalnih aktivnosti Vijeća Gradske četvrti Donji grad. Vijećnice su usporedile predložene aktivnosti te su nakon rasprave zaključile da Vijeću Gradske četvrti povjeravaju predloženi plan te na taj način potvrđuju PKA za 2022.


Sjednica je završila u 18:30 sati.
Zapisnik je vodila Vanja Zubović.



KLASA: 026-02/21-002/2005
URBROJ: 251-06-11-104-21-3
Zagreb, 15. studenog 2021.


Predsjednica Vijeća
Mjesnog odbora „Hrvatski narodni
vladari”

[bookmark: _GoBack]Anja Pletikosa, v.r.

